एक्टर के जन्मदिन पर गोल्डन टेंपल में नतमस्तक रीना; युवाओं को शिक्षा का तोहफा देंगी
Waris Punjab De Founder Deep Sidhu Birthday; Girlfriend Reena Rai | Education Gift For Youth Of Punjab Golden Temple वारिस पंजाब दे संस्था के संस्थापक दीप सिद्धू के जन्मदिन पर उनकी महिला मित्र रीना राय गोल्डन टेंपल पहुंची।
वारिस पंजाब दे संस्था के संस्थापक दीप सिद्धू के जन्मदिन पर उनकी महिला मित्र रीना राय गोल्डन टेंपल पहुंची। रीना इस दौरान एक सिंघनी के रूप में दिखी। सफेद रंग के सूट में रीना राय गोल्डन टेंपल पहुंची हैं। वहीं, आज वह दीप सिद्धू के जन्मदिन पर युवाओं को शिक्षा का तोहफा देने वाली हैं।
रानी राय ने दीप सिद्धू के जन्मदिन पर गोल्डन टेंपल पहुंच नतमस्तक होने की पहले ही घोषणा कर दी थी। रीना अभी गोल्डन टेंपल में माथा टेकने पहुंची हैं। उनका कहना है कि वह पहले अंदर नतमस्तक होना चाहती हैं। इसके बाद वह मीडिया से मुलाकात करेंगी। रीना आज दीप सिद्धू की याद में युवाओं के लिए शिक्षा का तोहफा देने वाली हैं। रीना का कहना है कि एजुकेशन एक सबसे ताकतवर हथियार है, जिससे आप दुनिया बदल सकते हैं।
दीप सिद्धू की याद में लगाया था पौधा
रीना राय ने बीते महीने 10 मार्च को दीप सिद्धू की याद में पौधा रोपित किया था। यह पौधा उन्होंने उसी जगह लगाया, जहां दीप सिद्धू का एक्सीडेंट हुआ था। इस दुर्घटना में वह तो बच गई थी, लेकिन दीप सिद्धू ने इस दुनिया को अलविदा कह दिया था।